《和酬罗达则》
元代·郭钰

闻君酿酒满春瓮，净洗深杯候客过。听雨山楼烧烛短，扫云石客写诗多。

门生传草当先到，畸客飘蓬不共哦。稍待秋高凉月夜，相从细问法如何。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。